JUMAL KÕNELEB
Tere tulemast taas vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Imetore, et oled siin.
Siin on tõesti tore jälle olla.
See on meie jaoks suur eesõigus, et võime olla siin koos teiega.
Imeline oleks katta suur pidulaud ja kõikidega kokku saada.
Saaks koos süüa. - Rõõmustada Issandast.
Võiks kunagi teha korraliku piduliku õhtusöögi.
See on hea mõte.
Täna räägime Jumala headusest.
Ta kutsub meid koju enese juurde.
Piibel kuulutab esimesest leheküljest, et Jumal on hea.
Liigutav on lugeda, et Jeesuse sündimise ajal
kõlas sama sõnum üle avatud taeva ja inglite hulki oli silmaga näha.
Inglid ilmusid siin maailmas ja laulsid ning ülistasid.
Luuka evangeeliumis 2:14: "Au olgu Jumalale kõrges
ja maa peal rahu, inimestest hea meel!"
Sinust, minust ja Joyst on Jumalal hea meel.
Selline on Jumal alati olnud ning on ka edaspidi.
Ta on hea Isa.
Tahame täna rääkida millestki,
mida võiks pealkirjastada "Tagasi Eedenisse".
Tagasi Eedenisse.
Asi, mida täna uurime, mõtiskleme
ja mille juures tahame peatuda, on midagi väga imelist.
Kui suudaksime seda veidigi mõista, siis see muudaks meid.
Tahan täna alustada päris algusest, esimese Moosese raamatust.
Kõik algas ju sellest.
Loeme, et maa oli tühi ja paljas
"ja pimedus oli sügavuse peal ja Jumala Vaim hõljus vete kohal."
Sel hetkel toimus midagi.
Jumal ütles midagi.
Jumal hakkas rääkima ja looma.
Ta hakkas looma maailma ja meie planeeti.
"Ja Jumal ütles: "Saagu valgus!" Ja valgus sai.
Ja Jumal nägi, et valgus oli hea."
Ta jätkas loomist ning lõi päikese, kuu, taeva ja maa,
mered, mäed ja metsad, kõik loomad ja imelise looduse.
Mille pärast Ta lõi selle maailma?
Mille, kelle jaoks või mis põhjusel?
Minu jaoks.
Eks?
Kas see oli nii? - Arvan, et oli.
Kogu selle imelise maailma lõi Jumal meie jaoks.
Kui Ta oli seda kõike teinud, siis Ta nägi, et see oli hea.
"Ja Jumal ütles:
"Maast tärgaku haljas rohi, seemet kandvad taimed,
viljapuud, mille viljas on nende seeme.."
"Ja Jumal nägi, et see oli hea."
"Vesi kihagu elavaist olendeist,
ja maa peal lennaku linnud taevalaotuse poole!"
Ja Jumal lõi suured mereloomad ja kõiksugu elavad olendid,
kellest vesi kihab, nende liikide järgi.
Jumal nägi, et see oli hea.
Ja Jumal õnnistas neid ja ütles: "Olge viljakad ja teid saagu palju,
täitke mere vesi, ja lindusid saagu palju maa peale!"
Ja Jumal nägi, et see oli hea."
Kui Ta oli loonud kogu selle imelise maakera,
siis lõi Ta kõige selle krooni, kogu oma loomingu meistriteose.
Ta lõi kõige väärtuslikuma.
Ta ütles salmis 26 nii: "Ja Jumal ütles: "Tehkem inimesed.."
Ta vestleb siin Jeesuse ja Püha Vaimuga.
Kolmainsus kõneleb:
"Tehkem inimesed oma näo järgi, meie sarnaseks.."
Ta ütleb, et plaanib teha inimese iseenda, st Jumala sarnaseks.
"Ja Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks."
"Ja Jumal vaatas kõike,
mis ta oli teinud, ja vaata, see oli väga hea."
Ta loob kogu maailma otsekui lastetoana inimese jaoks.
Ta lõi täiusliku maailma.
Kõik oli siis veel täiuslik.
Nagu just lugesid,
ütles Ta iga loomisetapi peale, et see oli hea.
See oli hästi tehtud ja hea.
Kui Ta lõi inimese, ütles Ta, et see oli väga hea.
Teame, et kui perre on sündimas beebi,
ja me teame teda oodata, on see imeline rõõmus sündmus.
Me ootame seda.
Tore, et meil on üheksa kuud aega
valmistuda, oodata ja mõelda ning valmistada meie kodu ette.
Me sisustame kodus mõne nurga või terve lastetoa.
Võib-olla vahetame kardinad mõmmidega kardinate vastu,
toome tuppa pisikese voodi ja lisame sellele pitsist kardinad,
toome tuppa mängutoosi, mis mängiks mingit hällilaulu.
Ostame mänguasju ja lasteriideid,
tellime riigi beebipaki, mida Soomes saab tellida
ja selles on sees kõik, mida esimesel korral vaja.
Me valmistume selleks ja teeme kõik nii hästi kui oskame.
Me teeme lapse jaoks koha, kus tal on turvaline ja hea olla.
See on sama, mida tegi Jumal.
Ta valmistab midagi imelist sellele inimlapsele.
"Ja Issand Jumal istutas Eedeni rohuaia päevatõusu poole
ja pani sinna inimese, kelle ta oli valmistanud."
Ta asetas inimese imelisse paika.
Kui räägime täna sellest, et Jumal lõi kõik hästi,
meid samuti ja asetas meid imelisse paika,
siis Jumala headusest rääkides võib olla raske seda vastu võtta.
Võid iseeneses hoopis tunda, et sa ei sündinud heasse kohta.
Paljudel meist on eri haavu lapsepõlvest, noorusest
või ka praegusest ajast ja Jumala headust ei ole näha.
Just seetõttu me räägimegi sellest.
Maailma pimedusest hoolimata on Jumal ikkagi hea.
Piiblis, Rooma 12:2 öeldakse:
"Ja ärge muganduge praeguse ajaga, vaid muutuge meele uuendamise teel,
et te katsuksite läbi, mis on Jumala tahtmine,
mis on hea ja meelepärane ja täiuslik."
Ärge muganduge selle maailma ajaga, mis on tänapäeval päris sünge.
Kõik, mis selles maailmas sünnib, ei ole sugugi täielik Jumala tahe.
Mitte sinna poolegi.
Piibel ei jäta asja nii vaid ütleb,
et me ei peaks muganduma vaid uuendama oma meelt,
et uurida, mis on Jumala täiuslik ja imeline tahe,
et võiksime selle leida ja saada selles tugevaks.
Tema ei ole ju muutunud.
Jumala esialgne tahe oli see,
et mina ja Tema oleme üks ning me elame üheskoos.
Nõnda nagu alguses oli Jumala au Aadamal ja Eeval.
Nad elasid takistamatus ühenduses,
Taevas ja maa said kokku.
Issanda tahe oli algusest peale, et elame taevaisaga ühenduses.
Sellest suhtest, lähedusest,
armastusest, Jumala valgusest ning headusest lähtudes.
Kui see täidab ja ümbritseb meid
ja tunneme Tema headust, õpime tundma Teda ennast,
siis see on paradiis, Eeden, sisemine headus meie eludes.
Nii olekski see võinud inimeste jaoks jätkuda.
Täna saame igal hetkel valida, kas elame Temaga koos või ilma.
Lugu läheb paraku edasi maoga, kes oli kavalam kõigist.
Madu tuleb ja ütleb Eevale:
"Kas Jumal on tõesti öelnud?"
Kas seda peab ikka sõna-sõnalt võtma? Kindlasti mitte.
Kui sööd sellest puust, siis su silmad avanevad
ja sinust saab samasugune nagu Jumal.
See on ju nii vägev, küll sa saad ise hakkama.
Sa ei vaja ju Jumalat, see pole nii oluline."
Mina ise. Kas poleks tore?
Inimene langeski sellesse lõksu.
"Mina ise. Mina tahan!"
See on nii kurb, sest oleme täiesti sõltuvad Jumalast.
Oleme sõltuvad Jumalast,
üksteisest, loodusest ja meid on loodud sellisteks.
Me ei saa ilma Jumalata hakkama.
Me ei saa hakkama ilma looduseta.
Nüüdisaja tehnoloogia on hämmastav
ja võime mõtelda, et kõik toimib automaatselt.
Me ei saaks ikkagi ilma looduseta hakkama.
Jumal lõi meid sõltuvaks enesest.
See sõltuvussuhe ei ole mingi orjapidamine
vaid hoopis miski, mis teeb meid vabadeks.
Ta on elu allikas ja Temas on nii hea olla.
Temas on rahu, lootus, usk, armastus ja kõik muu.
Meid on loodud sellisteks ning ka Tema sarnasteks.
Kurb oli ka see, et kui hingevaenlane ütles,
et puust süües saate sellisteks nagu Jumal,
siis nad tegelikult juba olid ju seda.
Neid loodi Jumala sarnasteks.
Hingevaenlase jutt oli puhas vale.
Sellest hakkas peale rügamine. - Sellest see kõik algas.
Sellest sai alguse see, et tuleb üksi hakkama saada.
Vaja on toime tulla.
Lihtsalt on vaja hakkama saada.
See tõi kaasa inimeste kalgistumise.
Inimesest sai see, kes peab vägisi oma asja ajama,
võitlema oma eksistentsi eest, tõstma ennast üles ja esile,
ning toime tulema ja hakkama saama.
"Oma palge higis pead sa leiba sööma,
kuni sa jälle mullaks saad, sest sellest sa oled võetud!"
1. Moosese raamat 3:17-19 ütleb Jumal Aadamale:
"Et sa kuulasid oma naise sõna ja sõid puust,
millest mina olin sind keelanud, öeldes, et sa ei tohi sellest süüa,
siis olgu maapind neetud sinu üleastumise pärast!
Vaevaga pead sa sellest sööma kogu eluaja!
Ta peab sulle kasvatama kibuvitsu ja ohakaid,
ja põllutaimed olgu sulle toiduks!
Oma palge higis pead sa leiba sööma,
kuni sa jälle mullaks saad, sest sellest sa oled võetud.
Tõesti, sa oled põrm ja pead jälle põrmuks saama!"
Võime vaid kujutleda, kui järsk oli see muutus.
Paradiisis oli neil soe ja hea ning enne kõike Jumala ligiolu.
See oli täiuslik koht ka toitumise ja toidu osas.
Nende ülesanne oli lihtsalt hoolitseda selle aia eest.
Korraga olid Aadam ja Eeva sellest välja aetud,
maailma, mis on külm ja kus loomadki on vaenulikud;
maailma, mis on neetud ning kasvatab kibuvitsu ja ohakaid.
See on tõeliselt järsk muutus.
Elatist tuli ise hankida.
Kindlasti vaevas Aadamat ja Eevat ka südames suur häbi ja süütunne.
Kogu jõud ja energia läks ellujäämise peale.
Sinu elus võib olla just selline olukord.
Tunned, et püüad lihtsalt hakkama saada.
Püüad lihtsalt päev päeva järel toime tulla.
Needus on sinu peal ja püüad päevast päeva ellu jääda.
Rügad palehigis oma leiva eest
ja selle palga eest saad vaevu söönuks.
Muudkui rügad, rassid ja raha ikkagi ei jätku
ning on tunne, et elus pole mingit õnnistust.
Just sellepärast me räägimegi, sest Jumal tahab ka sinu elu muuta.
See lugu ei lõppenud sellega.
Näeme Piibli järgmistel lehekülgedel,
mis toimub inimkonnaga pärast pattulangemist edasi.
Näeme varastamist, tapmist, hävingut ja probleemide rohket elu.
Selle keskel ka meie elame.
Peagi on kuulda prohveteeringuid.
Esile kerkivad prohvetid,
kes hakkavad rääkima midagi hoopis teistsugust.
Kuulda on teist sõnumit, et keegi on tulemas,
kes vabastab, päästab ja toob endaga kaasa muutuse.
Tulekul on midagi imelist.
Kui uurime neid prohveteeringuid, siis need on nii suured sõnad,
et meil on raske mõista, millest on siin õigupoolest juttu.
Nt Jeremija 33:6 ütleb Issand: "Vaata, ma toon temale
paranemist ja tervist, ja ma teen nad terveks
ning ilmutan neile rohket rahu ja tõtt.
Ma pööran Juuda vangipõlve ja Iisraeli vangipõlve
ja ehitan nad üles nõnda nagu muistegi."
Mida Ta sellega mõtleb?
"Ja ma puhastan nad kogu nende süüst,
millega nad on pattu teinud minu vastu;
ja ma annan neile andeks kõik nende süüteod,
millega nad on pattu teinud minu vastu
ja millega nad on üles astunud minu vastu.
Ja see linn saab mulle rõõmunimeks,
kiituseks ning ehteks kõigi maa rahvaste ees,
kes kuulevad kõigest heast, mida ma neile teen;
siis nad kardavad ja värisevad kõige selle hea
ja kõige selle õnne pärast, mida ma linnale annan."
Mida Ta sellega mõtleb?
Seal kuuldakse lustihäält ja rõõmuhäält,
peigmehe häält ja pruudi häält, nende häält, kes ütlevad:
"Tänage vägede Issandat,
sest Issand on hea, sest tema heldus kestab igavesti!"
Neid sõnu korratakse Jeremija, Jesaja ja Hoosea raamatutes uuesti.
Mida Issand sellega mõtleb?
Miks Ta ütleb midagi sellist?
"Rahvas, mõõgast pääsenud,
on kõrbes leidnud armu: Iisrael läheb oma rahupaika.
Issand ilmutas ennast mulle kaugelt: Ma olen sind armastanud
igavese armastusega, seepärast jääb mu osadus sinuga.
Mina ehitan sind jälle,
et sa oleksid üles ehitatud, Iisraeli neitsi.
Ehid ennast jälle trummidega ja lähed rõõmsatega tantsima.
Istutad jälle viinapuuaedu Samaaria mägedele;
need, kes istutavad, saavad ka kasutada."
See läheb veel pikalt edasi.
"Sest Issand lunastab Jaakobi
ja vabastab tema selle käest, kes on temast vägevam."
Mida Ta sellega mõtleb?
Miks need prohveteeringud on siin ja millest need õieti räägivad?
Keset seda rasket neetud aega, me teame ju kõik, kus me elame.
Mida need siis tähendavad ja millisest ajast siin on jutt?
Vasta nüüd ometi, härra direktor!
Enamasti me kuuleme ainult sellest needusest.
Kuuleme pattulangemisest
ja kõigest sellest halvast, mida see on enesega kaasa toonud.
Me teame seda kõike.
See, mida kõik ehk ei tea, on et selle needuse vägi on murtud.
Kui Jeesus suri sinu ja minu eest, siis Ta kandis me patud ja haigused,
aga sellega Ta murdis ka kogu needuse võimu.
Ta murdis selle ikke, mille needus kaasa tõi,
et me võiksime jälle elada õnnistuse all.
See on kirjutatud Galaatia 3:13-14.
"Ent Kristus on meid Seaduse needusest lahti ostnud,
kui ta sai needuse meie eest - sest on kirjutatud: "Neetud on igaüks,
kes puu küljes ripub" -, selleks et Aabrahami õnnistus
saaks paganatele osaks Kristuses Jeesuses
ja et me tõotatud Vaimu saaksime usu kaudu."
Jeesus on murdnud sinu ja minu elus needuse võimu,
et võiksime elada õnnistuse all ning õnnistatud elu.
Seepärast kandis Jeesus ka peas kibuvitsaokstest krooni.
Kibuvits kõneleb sellest needusest,
kibuvitstest, mida maa kandis, kui Aadam pidi põldu kündma.
Jeesus kandis okaskrooni märgina, et Ta kandis ära needuse.
Sellest on kirjutatud Johannese evangeeliumis 19:5.
"Siis tuli Jeesus välja,
kandes kibuvitsapärga ja purpurmantlit.
Ja Pilaatus ütles neile: "Ennäe inimest!"
See on nii liigutav.
Jeesuse seisab seal nagu inimene, kui igaüks meist.
Neetud, vaevatud ja läbipekstud, veri voolab ja seljas oma õiguse rüü,
justkui püüdes kinnitada, et ta on hea ja saab hakkama.
Kui inimkond üritab oma jõuga toime tulla,
siis see ei õnnestu, ja kõik teavad seda.
Me kõik näeme ja teame seda.
"Ennäe inimest!"
Jeesus kandis selle,
et sina ja mina võiksime minna tagasi koju,
elada õnnistatud elu, mis lähtub Tema ligiolust.
See voolab Ta ligiolust, mis tuleb taas meie ellu
ning muudab selle füüsilise elu siin ja selles maailma ajastul.
Me ei pea enam elama neetud elu.
Just see needus, see esimene needus murdus.
Just seesama needus, mille kohta Issand ütles,
et pale higis pead sa vaevaga tööd tegema.
Pead vaeva nägema kogu elu, kuni jälle saad mullaks.
Just sellest needusest on jutt.
Kui Aadam ja Eeva pidid lahkuma Isa juurest,
lahkuma Jumala armastuse alalt ning see needus murdus.
Uks, mis sulgus Jumala ja inimese vahel, avanes Kristuses.
Kristuses on lahti uks, mis viib tagasi Isa juurde.
Tagasi Isa sülle, Ta juurde, Ta valguse ja armastuse juurde,
tagasi Tema ligiollu ja kõige pühamasse paika.
Võime julgelt astuda, ilma hirmu ja häbita,
Jeesuse tõttu otse Taevasse, elada Temaga Ta kirkuses,
Tema armastuses ja Tema armastuse all.
Elada otsekui Eedenis, kuigi seda pole silmaga
me ümber näha, aga see täidab meie sisemuse.
Jumala riik on sisemiselt meis.
Tagasi Eedenisse, Isa juurde ja koju.
Tagasi koju, kus oleme kaitstud.
See on nii suur sõnum.
Kui ma seda mõistan
ja kui mu süda seda mõistab, et ma pole enam võõras ega kaugel,
vaid olen Jumala pere, Tema laps, siis muutun.
Palvetame.
Tänu, taevaisa, et läkitasid oma ainusündinud Poja.
Tänu, Jeesus, et oled murdnud kogu needuse väe.
Saame kuulutada igaühele meist,
et kogu needus on kantud ja needuse vägi on murtud.
Tänu täieliku vabaduse eest, mis on saadaval kõikidele meist.
Tänu, Issand, et Sinu verest piisas.
See on täna vägev puhastama, vabastama
ja tervendama me kõikide elusid.
Tänu õnnistuse eest, milles saame nüüd elada.
Tänu, et õnnistus voolab meie kõikide eludesse.
Tänu, Issand, et saame elada õnnistuse all ja Su ligiolus iga päev.
Tahame tänada saadud tagasiside ja kõigi eestpalvesoovide eest.
Oleme nende eest väga tänulikud.
Kui soovid toetada nende saadete tegemist,
võid helistades numbrile 900177 ja annetada Eestis 7 eurot.
Võid kasutada ka TV7 kontonumbreid, mida näed peatselt ekraanil.
Kui soovid saada lisainfot meie töö kohta,
võid külastada netilehekülge www.kristillinenkoulu.org
Ole õnnistatud Jeesuse nimel, ja tea, et Issand on sinuga.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin